  Майя Бывальцева «АвтоВАЗлэн» выль президентэз Николя Мор Ижкаре лыктоз 12-тӥ оштолэзе. Со сярысь ивортэ «Колеса.ру» портал. «Чакланъёсъя, выль кивалтӥсьлэн „командировкаез“ Ижкарын ваньбур поттонэн тодматскон вылысь радъяське. Элькунлэн шоркараз потто Лада Гранта, Веста седан, но Nissan-лэн кык модельёсыз — Sentra, но Tiida», — гожтэ изадние. Тодэ вайытом, Николя Мор ужоскетаз пыриз 4-тӥ оштолэзе. Выль ужан интыяз нырысетӥ нуналаз со Тольяттиысь автозаводлэсь ужмзэ эскериз. Чаланъёсъя, Россиысь автопромен умойгес тодмаськон вылысь, Мор «АвтоВАЗлэн» вань предприятиосаз вуылоз. Россиысь промышленностья, но вузкаронъя минист Денис Мантуров азьвылгес ивортӥз вал, Мор азе пуктэм валтӥсь ужпум — автомобиль ёзъёсты Россиысь предприятиосын поттоно. «АвтоВАЗлэсь» азьвыль президентсэ Бу Андрессонэз ужысьтыз мозмытӥзы 6-тӥ южтолэзе. Со дыръя предприятилэн ыштонъёсыз 75 миллиард манетозь вуизы. Тегъёс: Авто Ижкар Ижавто Удмуртия АвтоВАЗ НиколяМор  